**NÁRODNÁ RADA SLOVENSKEJ REPUBLIKY**

**VIII. volebné obdobie**

**––––––––––––––––––––––––––––––––––––––––––––––––––––––––––––––––––––––––**

*Návrh*

**ZÁKON**

z ... 2023,

**ktorým sa mení a dopĺňa zákon č. 8/2009 Z. z. o cestnej premávke**

**a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 8/2009 Z. z. o cestnej premávke a o zmene a doplnení niektorých zákonov v znení zákona č. 84/2009 Z. z., zákona č. 188/2009 Z. z., zákona č. 199/2009 Z. z., zákona č. 144/2010 Z. z., zákona č. 119/2011 Z. z., zákona č. 249/2011 Z. z., zákona č. 313/2011 Z. z., zákona č. 68/2012 Z. z., zákona č. 317/2012 Z. z., zákona č. 357/2012 Z. z., zákona č. 42/2013 Z. z., zákona č. 98/2013 Z. z., zákona č. 180/2013 Z. z., zákona č. 213/2013 Z. z., zákona č. 290/2013 Z. z., zákona č. 388/2013 Z. z., zákona č. 474/2013 Z. z., zákona č. 488/2013 Z. z., zákona č. 387/2015 Z. z., zákona č. 430/2015 Z. z., zákona č. 311/2016 Z. z., zákona č. 106/2018 Z. z., zákona č. 393/2019 Z. z., zákona č. 73/2020 Z. z., zákona č. 423/2020 Z. z., zákona č. 128/2021 Z. z., zákona č. 145/2021 Z. z., zákona č. 146/2021 Z. z., zákona č. 148/2021 Z. z, zákona č. 310/2021 Z. z., zákona č. 404/2021 Z. z., zákona č. 406/2021 Z. z., zákona č. 455/2021 Z. z., zákona č. 508/2021 Z. z., zákona č. 98/2022 Z. z., zákona č. 179/2022 Z. z., zákona č. 181/2022 Z. z., zákona č. 246/2022 Z. z., zákona č. 366/2022 Z. z., zákona č. 429/2022 Z. z. a zákona č. 48/2023 Z. z. sa mení a dopĺňa takto:

1. V § 39 ods. 1 písm. a) sa slová „od 07.00“ nahrádzajú slovami „od 09.00“.
2. V § 39 ods. 1 písm. b) a ods. 2 sa slová „od 00.00“ nahrádzajú slovami „od 06.00“.
3. V § 39 ods. 3 písm. i) sa na konci pripájajú tieto slová: „alebo železničných dráh,“.
4. V § 39 ods. 3 písm. k) sa za slovo „potravín“ vkladá čiarka a slová „poľnohospodárskych produktov“.
5. V § 39 ods. 3 sa za písmeno k) vkladajú nové písmená l) až o), ktoré znejú:

„l) vozidlá použité na zásobovanie výrobných podnikov s nepretržitou prevádzkou, ak ide o jazdu na miesto nakládky alebo vykládky na území Slovenskej republiky,

m) vozidlá použité na pravidelný odvoz komunálneho odpadu z domácností,

n) vozidlá použité na poštové služby, ak ide o jazdu na miesto nakládky alebo vykládky na území Slovenskej republiky,

o) označené výcvikové vozidlá autoškoly8) pri vykonávaní výcviku na vedenie vozidla v kurze podľa osobitného predpisu8a) za predpokladu, že sa tieto vozidlá nepoužívajú súčasne na komerčnú prepravu tovaru,

p) vozidlá na nevyhnutný dojazd do cieľa svojej jazdy.“.

Doterajšie písmeno l) sa označuje ako písmeno p).

1. V § 39 ods. 3 písm. p) sa slová „b) až k)“ nahrádzajú slovami „b) až o)“.
2. V § 40 ods. 2 písm. m) sa na konci pripájajú tieto slová: „a sú označené príslušnosťou k obecnej polícii,“.
3. V § 40 sa odsek 2 dopĺňa písmenami n) až p), ktoré znejú:

„n) dopravnej zdravotnej služby označené ako sanitné vozidlá pri plnení úloh spojených so záchranou života a zdravia osôb alebo pri preprave biologického materiálu,

o) prevádzkovateľa mestskej osobnej dopravy označené, vybavené a využívané na dokumentovanie udalostí v cestnej premávke,

p) správcu diaľnice alebo cesty pre motorové vozidlá označené, vybavené a využívané na zabezpečenie miesta udalosti v cestnej premávke alebo na označenie prekážky v cestnej premávke.“.

1. V § 40 ods. 3 sa slová „v osobitných prípadoch, najmä ak je to potrebné na ochranu života, zdravia alebo majetku, na základe písomnej žiadosti vydať povolenie na používanie zvláštnych výstražných znamení aj na iných vozidlách, ako sú uvedené v odseku 2; v takom prípade môže byť zvláštne výstražné svetlo modrej farby“ nahrádzajú slovami „v mimoriadnych a nevyhnutných prípadoch, ak je to potrebné na zabezpečenie ochrany, života, zdravia alebo majetku, na základe písomnej žiadosti vydať vozidlám uvedeným v odseku 2 písm. a) až m) povolenie na používanie zvláštnych výstražných znamení modrej farby, ktoré môžu byť“.
2. V § 137 ods. 2 písm. o) sa slovo „alebo“ za slovom „premávky“ nahrádza čiarkou, vypúšťa sa slovo „alebo“ za slovom „premávke,“ a na konci sa pripájajú tieto slová: „alebo vozidla vybaveného neschváleným svetelným zariadením,“.
3. V § 137 ods. 2 písm. aa) sa vypúšťajú slová „ustanoveného pre vozidlá s právom prednostnej jazdy“.
4. V § 137 sa odsek 2 dopĺňa písmenom ad), ktoré znie:

„ad) porušenie zákazu jazdy niektorých druhov vozidiel podľa § 39 ods. 1 až 5.“.

1. V § 140 ods. 1 písm. a) sa bodkočiarka nahrádza čiarkou a vypúšťa sa text za bodkočiarkou.
2. V § 140 ods. 2 sa na konci pripájajú tieto slová: „okrem výnimky z ustanovení § 39 ods. 4, 7 a 8, ktorú povoľuje orgán Policajného zboru príslušný podľa miesta začatia prepravy“.
3. V § 140 ods. 7 sa za prvú vetu vkladá nová druhá veta, ktorá znie: „V povolení výnimky sa určia podmienky jej používania, časová a územná platnosť a iné prípadné obmedzenia.“.
4. Za § 143k sa vkladá § 143l, ktorý vrátane nadpisu znie:

„§ 143l

Prechodné ustanovenie k úpravám účinným od 1. júla 2023

Povolenia vydané podľa § 40 ods. 3 v znení účinnom do 30. júna 2023 ostávajú v platnosti do doby v nich uvedenej. Ministerstvo vnútra môže povolenie kedykoľvek zrušiť, a to i bez udania dôvodu, o čom vyrozumie jeho držiteľa.“.

**Čl. II**

Tento zákon nadobúda účinnosť 1. júla 2023.